CELEX: 62018CN0595
Language: et
Date: 2018-09-21 00:00:00
Title: Kohtuasi C-595/18 P: The Goldman Sachs Group Inc.-i 21. septembril 2018 esitatud apellatsioonkaebus Üldkohtu (kaheksas koda) 12. juuli 2018. aasta otsuse peale kohtuasjas T-419/14: The Goldman Sachs Group versus Euroopa Komisjon

10.12.2018   
            
            
               ET
            
            
               Euroopa Liidu Teataja
            
            
               C 445/6
            
         
      The Goldman Sachs Group Inc.-i 21. septembril 2018 esitatud apellatsioonkaebus Üldkohtu (kaheksas koda) 12. juuli 2018. aasta otsuse peale kohtuasjas T-419/14: The Goldman Sachs Group versus Euroopa Komisjon
      (Kohtuasi C-595/18 P)
      (2018/C 445/07)
      Kohtumenetluse keel: inglise
      
         Pooled
      
      
         Apellant: The Goldman Sachs Group Inc. (esindajad: avvocatessa A. Mangiaracina, advokat J. Koponen)
      
         Teised menetlusosalised: Euroopa Komisjon, Prysmian SpA, Prysmian Cavi e Sistemi Srl
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada edasikaevatud kohtuotsus;
               
            
                  —
               
               
                  tühistada tervikuna või osaliselt (st alates 2007. aasta maist või 2007. aasta novembrist, mil GS Group’ile ja sellega seotud äriühingutele kuulus vastavalt ainult umbes 45 % ja 26 % Prysmian’s aktsiatest) apellanti puudutavas osas komisjoni 2. aprilli 2014. aasta otsuse C(2014) 2139 (1) artiklid 1, 2, 3 ja 4; ja/või
               
            
                  —
               
               
                  vähendada apellandile komisjoni 2. aprilli 2014. aasta otsuse C(2014) 2139 artikliga 2 määratud trahvi; ja
               
            
                  —
               
               
                  mõista esimese astme menetluse ja apellatsioonimenetluse kohtukulud välja komisjonilt.
               
            
         Väited ja peamised argumendid
      
      
         Esimene väide: Üldkohus kohaldas vääralt ELTL artiklit 101 ja määruse 1/2003 (2) artikli 23 lõiget 2, kuna ta pidas apellanti vastutavaks Prysmiani poolt 29. juulist 2005 kuni 3. maini 2007 („IPO eelne periood“) toime pandud rikkumise eest.
      
         Teine väide: ajavahemikul 3. maist 2007 kuni 28. jaanuarini 2009 („IPO-le järgnev periood“) ei avaldanud apellant otsustavat mõju kohtupraktika tähenduses.
      
         Kolmas väide: nõue, et Euroopa Kohus võimaldaks apellandi trahvi vähendamist Prysmian’iga samas ulatuses.
      
         (1)  Komisjoni 2. aprilli 2014. aasta otsus ELTL artikli 101 ja EMP lepingu artikli 53 kohase menetluse kohta (Juhtum AT.39610 – elektrikaablid).
      
         (2)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205).